Armeenia-Aserbaidžaani rahuleping

Armeenia-Aserbaidžaani rahuleping on 2025. aasta augustis sõlmitud rahuleping Armeenia ja Aserbaidžaani vahel, mille eesmärk on lõpetada üle 37 aasta väldanud Mägi-Karabahhi konflikt. Osapooled võtsid lepingut sõlmides eesmärgiks tuua piirkonda kestev rahu. Rahuleping puudutab piiri demilitariseerimist, julgeolekualast koostööd ja samme kahe riigi vaheliste suhete normaliseerimiseks.Reuters: Aserbaidžaan ja Armeenia avaldasid Washingtonis sõlmitud rahuleppe teksti Delfi, 11.VIII 2025

Lepinguga anti Ameerika Ühendriikidele õigus järgmise 99 aasta jooksul välja arendada Zangezuri koridor, millega peaks Aserbaidžaani emamaa saama ühenduse Nahhitševani Autonoomse Vabariigiga. Laiemas kontekstis looks koridor võimaluse inimestel ja kaupadel liikuda Euroopast mööda maad Aserbaidžaani ja Kesk-Aasiasse ilma Venemaad ega Iraani läbimata. Algselt ideed toetanud Iraan on lubanud koridori loomist takistada.

Välislingid
 Rahulepingu tekst (inglise keeles)
 Rahulepingu tekst PDF Agreement on Establishment of Peace and Inter-State Relations between the Republic of Azerbaijan and the Republic of Armenia
 Trumpi vahendatud Aserbaidžaani ja Armeenia rahuleping ei olegi rahuleping Delfi, 12.VIII 2025

Viited

Kategooria:2025
Kategooria:Armeenia ajalugu
Kategooria:Aserbaidžaani ajalugu
Kategooria:Rahulepingud